钦定古今图书集成/理学汇编/经籍典/第088卷 > 群书备考 > 《易》
## 钦定古今图书集成/理学汇编/经籍典/第088卷 > 群书备考 > 《易》

自伏羲画八卦，而《易》之道著。夏有连山，其卦首艮。

连山，言似山内出气。艮为少男，今以为首，是无父子，亦无长幼。隋刘炫伪造《连山》十卷。按：此言《连山》《归藏》，与郑夹漈异。

商有《归藏》，其卦首“坤。”

“《归藏》主万物莫不归而藏于其中，干君坤臣。” 今坤为首，君臣倒植。隋有薛正注《归藏》十三篇，恐亦伪造。郑夹漈独尊信此二书，以为《连山》用三十六策，《归藏》用十五策，《周易》四十九策，数虽不同，而理则一也。

《周易》首《干》，文王为《彖辞》，周公为爻辞，孔子为《十翼》。

班固谓“人更三圣” 者，盖文王、周公父子一道，序父不序子，尊父也。

而《易》之道始备。商瞿子木受学于孔子，而秦火，以卜
筮不废，惟失《说卦》三篇，后河内女子得之。汉初，言《易》
者，分而为三，其一则始于田何之十二篇。

卦、象、爻、《彖》与《文言》《说卦》等，离，为十二篇，而说者自为章句。

以授丁宽。

初，梁项生从田何受《易》，时宽为项生从者，读《易》精敏，材过项生，遂事何。学成东归。何谓门人曰：“《易》已东矣。” 作《易说》三万言。

再传而得“鲁之孟喜、齐之梁丘贺。”

宽授田王孙，王孙授沛人施雠及东海孟喜、琅琊梁丘贺，由是有“施、孟、梁丘” 之学。喜之学流于阴阳灾变，其徒赵宾释箕子为《荚滋》，持论巧慧若此。贺亦以符应得幸，图形麒麟阁。

此则始自子夏。

《隋唐志》有“《子夏》二卷，云是张弦伪造。”

传于孔子。

商瞿而下凡六传至田何。

“其源流远有端绪者也。”二则始于焦延寿。

《字赣》，自言“得于隐者” ，述阴阳灾异之言，不类圣人之经。

而《东郡》京房受之。

赣尝曰：“得我道以亡身者，京生也。” 著《易传》四卷，为京氏学，尝立后罢。其说。长于灾变，分六十四卦，更宜日用事，以风雨寒温为候。其法先除震、离、坎、兑，总二十四爻，以直二十四气，为方伯监司之官。所以用震、兑、坎、离者，是二至二分用事之日，又是四时各专主之气。其馀六十卦，总三百六十爻，以直一岁三百六十日，所馀四分日之一，则析而为四百六十分，以附六十卦内。凡一卦直六日之外，又得七分焉。蔡季通云：“康节之法，亦用六日七分。” 按京氏之书，大抵运五行，正四时，谨二十四气，悉七十二候而纬五星，经二十八宿，其进退以几而为一卦之主者谓之“世” ；奇偶相与，据一以超二而为主之相者谓之“应” ；世之所位而阴阳之肆者，谓之“飞。” 阴阳肇乎所配，而终不脱乎本，以隐赜佐神明者，谓之“代” ；起乎世而周乎内外，参乎本数以纪月者，谓之“建” ；终始极千载而不可穷，以纪日者，谓之“积。” 舍初一世之五位，乃分而为五世之位。其五世之上，乃为游魂之世；五位之初，乃为《归魂》之世；而归魂之初，乃生后卦之初，其建刚日则节气，柔日则中气，其数虚则二十有八，盈则三十有六，盖其可言者如此。今术家所用，皆出京氏，而未得其精。又有互体法，王弼破之，而朱子发明之。一卦中自二至五自有两卦，这两卦又伏两卦，林黄中便倒转推成四卦，四卦里又伏四卦，此谓互体。朱子曰：

互体自左氏已言，亦有道理。郑夬又有《变卦说》，谓“干《坤》大父母也；《复》《姤》，小父母也。” 《干》一变生复，得一阳；《坤》一变生姤，得一阴，至《干》六变生归妹，本得三十二，以成六十四卦，即邵氏《先天图》。此互体变卦，皆足与京氏相发明者，因附识之。

《三则》“始于费直。”

其说亦无师授，亡章句。以《彖》《象》《系辞》十篇，《文言》解说上、下经。凡以《彖》《象》《文言》参入卦中者，自费氏始。

而郑元、王弼等皆传之。

费之《易》，其本皆古字说，号《古文易》，以授琅琊王璜，璜授沛人高相，相以授子康及兰陵之蒋永。故有费氏之学行于人间，而未得立。后汉陈元、郑众皆传费氏之学，马融又为其传，以授郑元，元作《易注》，荀爽又作《易传》。魏代王肃、王弼并为之注。自是费氏大兴，梁丘施氏亡于西晋，京氏有书无师，郑元、王弼二注列于国学，齐代惟传郑义，至隋王注大行，郑学今殆绝矣。汉以来，言《易》者多主象数，惟弼主理略数，天下宗之。然好老氏。晋魏谈元，自弼辈倡之。

自是费氏兴，而田何遂息。〈费所传者即今易也〉至唐，孔颖达作
《正义》，独取王弼之学。

王弼字辅嗣，所注《上下经》，其门人韩康伯之徒又从而疏之。按以《文言》杂入卦中，自费氏始。孔颖达又谓辅嗣之意，象本释经，宜相附近，分爻之象，各附逐爻，则费氏初变古之时，犹若今乾坤，欤古《经》始变于费氏，而卒大变于王弼。晦庵尝欲合之。

李鼎祚之《集解》，则取郑而舍王；陆德明之《释文》，则宗
京而尚“数”；及宋程子之《传》。

伊川之《易》，朱子谓其“言理甚备，象数却欠” ，虽不明言以非之，而意实有所不满。

朱子之《本义》出，而后理与《象》两明焉。

《语录》云：“《易》只卜筮之书，今人多说道理，总说得好，只是与《易》原不相干。”

他若《卫元嵩》之《元包》。

唐人，其书以八纯卦为八篇首。苏明允注之，谓“《易》起于《干》，《包》起于《坤》。” 李江序之，谓“周曰《周易》，唐曰《唐包》。” 然《易》有六十四卦，分爻布画，而《包》则有卦无爻。《易》用蓍䇲，叙老别少，而《包》则分大、小、孟仲，此何取义也。

关子明之《易传》。

魏关朗撰。王通赞《易》，盖宗此。唐赵蕤注，或云阮逸伪作。

其“僭妄而畔《易》”者乎？